
HOTĂRÂRE

cu privire la rezultatele consultărilor publice pe marginea Caietului de sarcini al IPNA Compania „Teleradio-Moldova” pentru anul 2013
În conformitate cu prevederile
art.56 alin.(6), art.58 lit.b) și lit.c), art.60 alin.(3) lit.a), lit.b) și lit.d), art.62 alin.(1)-(4), art.64 alin.(1) din Codul audiovizualului al Republicii Moldova,
art.11 din Legea Republicii Moldova nr.239 din 13.11.2008 privind transparența în procesul decizional

și în baza

p.16 lit.b) și lit.c), p.21 lit.d) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007,
p.42 lit.c) și lit.d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
luând act de invitarea la Consultările publice pe marginea proiectului Caietului de sarcini al IPNA Compania „Teleradio-Moldova” pentru anul 2013 (din 28 august 2012) a reprezentanților următoarelor instituții: Comisia cultură, educație, cercetare, tineret, sport și mass-media a Parlamentului Republicii Moldova; Ministerul Finanțelor al Republicii Moldova; Centrul pentru Jurnalism Independent; Asociația Presei Electronice APEL; Asociația Presei Independente; Institutul pentru Dezvoltare și Inițiative Sociale „Viitorul”; Asociația pentru Democrație Participativă ADEPT; Uniunea Jurnaliștilor din Moldova; Centrul de Analiză şi Prevenire a Corupţiei; Institutul de Politici Publice; Consiliul Coordonator al Audiovizualului,

Consiliul de Observatori

HOTĂRĂŞTE:

1. Se constată o evoluție vădită în procesul de elaborare a proiectului Caietului de sarcini al IPNA Compania „Teleradio-Moldova”, sub aspect conceptual, al structurii și conținutului.

2. Se ia act de Recomandările privind elaborarea variantei finale a Caietului de sarcini al IPNA Compania „Teleradio-Moldova” pentru anul 2013 (se anexează).

3. Anexa Recomandările privind elaborarea variantei finale a Caietului de sarcini al IPNA Compania „Teleradio-Moldova” pentru anul 2013 este parte integrantă a prezentei hotărâri.

4. Până la 1 decembrie 2012, președintele și directorul radiodifuziunii IPNA Compania “Teleradio-Moldova” vor prezenta Consiliului de Observatori varianta finală a Caietului de sarcini al IPNA Compania „Teleradio-Moldova” pentru anul 2013, în conformitate cu Legea privind transparența în procesul decizional.
5. Se constată asigurarea transparenței în procesul de elaborare a proiectului Caietului de sarcini al IPNA Compania „Teleradio-Moldova” pentru anul 2013.

6. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu
Anexă
Recomandări privind elaborarea variantei finale

a Caietului de sarcini al IPNA Compania „Teleradio-Moldova”

pentru anul 2013

- a se unifica conținutul Caietului de sarcini al IPNA Compania „Teleradio-Moldova” pentru anul 2013 sub aspect structural;

- a se exclude din Caietul de sarcini al IPNA Compania „Teleradio-Moldova” pentru anul 2013 angajamentele pentru care nu este prevăzută finanțarea, precum este cazul Centrului de formare profesională continuă, sau a se asigura suportul financiar;

- a se preciza obiectivele și acțiunile, ce urmează a fi întreprinse pe parcursul anului 2013, în vederea lansării serviciului de programe Moldova Cultural;

- a se verifica și preciza, în temeiul acelorași principii și criterii, informația din fișele de cost ale programelor IPNA Compania „Teleradio-Moldova”, inclusiv în cazul programelor similare produse de autori diferiți, precum: „Portrete în timp (Galaico)” (cost per ediție – 17948 lei) și „Portrete în timp (Scorpan)” (cost per ediție – 33952 lei), „Cultura azi (Canţer)” (cost per ediție – 42863 lei) și „Cultura azi (Popodneac)” (cost per ediție – 30632 lei), „Fii tînăr (Fortuna)” (cost per ediție – 21003 lei) și „Fii tînăr (Alioşin)” (cost per ediție – 32982 lei);
- a se prevedea perspectivele de colaborare dintre IPNA Compania „Teleradio-Moldova” și IPRA „Teleradio-Găgăuzia”;

- a se exclude angajamentele irealizabile, din motive financiare sau de alt ordin: a) „modernizarea proceselor de producere şi echipamentelor tehnice la radio şi televiziune, implementarea integrală, conform Direcţiilor strategice de dezvoltare a Companiei în anii 2011-2015 şi Planul de restructurare a companiei în anii 2012-2015, a proiectelor de digitalizare a  Radio Moldova şi TV Moldova 1, continuarea activităţii de transfer a fondurilor radio şi televiziune de pe suporturi analogice pe cele digitale şi catalogarea   electronică a lucrărilor depozitate”
, b) „Din cauza insuficienţei mijloacelor bugetare pentru achiziţionarea programelor autohtone a fost planificate 200,0 mii lei care au fost incluse în cereri suplimentare”. Această prevedere urmează a fi examinată și în contextul art.51 alin.(2) din Codul audiovizualului al Republicii Moldova, c) „În 2013 echipa TVMI îşi propune să extindă reţeaua de corespondenţi netitulari şi mediatizarea produsului TVMI prin reţelele de socializare şi misiunile diplomatice ale Republicii Moldova, acreditate peste hotare”;

- urmează a fi excluse sarcinile, care depășesc atribuțiile IPNA Compania „Teleradio-Moldova”
, precum: „Radio Moldova Internaţional (RMI) – serviciu de tip new media cu conţinuturi on-line care să satisfacă necesităţile de comunicare cu utilizatorii externi”;
- a se elimina pasajele confuze, precum: a) „Din punct de vedere tehnic şi organizatoric vor fi create condiţii, care să asigure conversia televiziunii terestre – de la transmiterea analogică la cea digitală. Vor fi luaţi în calcul factori legaţi de structura, caracteristicile şi posibilităţile populaţiei, modalitatea  de accesare a televiziunii de către consumatori”, b) „Realizarea obiectivului de edificare a unui serviciu generalist pe măsura aşteptărilor în colaborare cu inaugurarea postului Radio Moldova Tineret şi dezvoltarea canalului Radio Moldova Muzical ar lărgi auditoriul radiodifuzorului public şi ar face posibilă respectarea normelor legale cu privire la oferirea de „servicii de programe întregii societăţi, cu acoperire a întregului teritoriu al Republicii Moldova” (art.50 alin.(1), Codul audiovizualului al Republicii Moldova)” … „Oferind conţinut multimedia, Radio Moldova Internaţional va diversifica formatele de prezentare a materialului informativ şi cognitiv pentru publicul de peste hotare, centrând atenţia lui spre itinerariile turistice, monumentele istorice, culturale ale Republicii Moldova, spre tradiţiile, obiceiurile, valorile lui spirituale” … „Departamentul Radio Moldova Internaţional (RMI) urmează să fie reformat radical atât din punct de vedere conceptual cât şi structural. RMI a fost timp de 20 de ani un serviciu audiovizual extern destinat publicului din străinătate având misiunea de a informa opinia publică despre realităţile sociale, economice, politice, culturale, ştiinţifice din Republica Moldova şi de a crea o imagine favorabilă a ţării în lume. În contextul general actual, un astfel de serviciu nu mai răspunde exigenţelor zilei mai ales că de ani buni, RMI activează doar online, fiind privat de undele hertziene. Din aceste considerente, cel mai viabil proiect ar fi acela de a continua munca de editare în limbi străine a informaţiilor cu privire la realităţile obiective din ţară într-un format nou: oferirea de conţinut multimedia (text – imagini – video) pentru utilizatorii de net din lumea întreagă în limbile de circulaţie internaţională. În acest sens, echipa de la RMI ar putea utiliza materialul factologic de la radio şi de la televiziune, adaptând textele pentru publicul extern şi traducându-le în limbile străine de lucru”, c) „Degradarea şi deteriorarea în timp a bandei magnetice din cauza condiţiilor improprii de păstrare (frig, căldură, umezeală, mucegai), cât şi tentativele de piraterie, ameninţă grav o moştenire culturală adunată în cei peste 80 de ani de istorie şi activitate a Radiodifuziunii Naţionale”;
- a se preciza raportul dintre volumul de producţie proprie și volumul programelor achiziționate de la producătorii independenți (Tabelul nr.1 Date generale privind emisia Radio Moldova în anul 2013);

- a se exclude informații care nu corespund realității, precum: a) „În perioada anilor 2010-2012 la TV Moldova 1 a fost asigurată realizarea direcţiilor prioritare ale restructurării  editoriale şi instituţionale, stipulate în caietele de sarcini ale Companiei şi deciziile Consiliului de Observatori al IPNA”, b) „În IPNA Compania „Teleradio-Moldova” se aplică sistemul de bonus – avantaj financiar, suma adăugată (periodic), format din două categorii: bonus de fidelitate şi bonus de performanţă”;
- a se exclude informațiile preluate din rapoartele anuale ale IPNA Compania „Teleradio-Moldova”, precum: „1.2.2.1. Date generale privind emisia televizuală… A sporit calitatea şi credibilitatea programelor informative şi de dezbateri. A avut loc în emisie o cotitură substanţială spre sfera socială, interesele omului de rând. Au fost lansate pe post mai multe campanii sociale, separat sau în comun cu Radio Moldova, ceea ce a permis sporirea atractivităţii pentru public a produsului audiovizual. În această perioadă a avut loc consolidarea principiilor jurnalismului de calitate, străin afilierii unor forţe sau simpatii de partid, partizanatului politic sau social. La ştiri şi la emisiunile de actualitate au devenit regulă principiile echidistanţei, imparţialităţii şi pluralismului de opinii. În aceste programe a crescut cota de participare a reprezentanţilor societăţii civile. În noile grile de program au avut loc unele modificări de principiu, care au răspuns intereselor diverse ale publicului şi  creşterii cotei de audienţă a canalului. Activitatea Departamentului multimedia, creat la sfârşitul anului 2011, a justificat tendinţele de convergenţă editorială şi aspiraţiile de dezvoltare a noilor servicii în Companie. Restructurarea instituţională într-un şir de structuri ale TV Moldova 1 a dus la optimizarea resurselor umane, la îmbunătăţirea calităţii de personal. Drept rezultat,  au avut loc modificări de content şi format al mai multor emisiuni de cultură, artă, pentru copii şi tineret, de divertisment”;
- a se exclude din „obiectivele punctuale ale TV Moldova 1 pentru anul 2013” „respectarea grilei-cadru de emisie, care va reflecta politicile editoriale ale postului în perioada dată”;

- a se argumenta necesitatea existenței serviciului de programe distinct TV Moldova Internaţional, destinat ţărilor străine, în condițiile în care „TV Moldova Internaţional îşi va axa activitatea pe promovarea produselor TV Moldova 1, precum şi pe realizarea emisiunilor adresate moldovenilor din afara ţării”;

- a se revedea durata și costurile transmisiunilor în direct din Parlamentul Republicii Moldova, în condițiile în care o singură transmisiune, de regulă, depășește durata de 2 ore: „Transmisiuni  din Parlamentul RM. Transmisiuni  în direct de la şedinţele în plen ale Parlamentului. Durata – 2 ore/emisie”;

- a se exclude din subdiviziunea 2.1. Proiectul de buget pentru anul 2013 estimările pentru anii 2014-2015: „Bugetul pentru anul 2013 (a se vedea Anexa nr.8) şi estimările pentru anii 2014-2015 au fost elaborate luând ca bază Planul de restructurare a Companiei publice „Teleradio-Moldova”, realizat …”. Această informație ar putea constitui obiectul unei subdiviziuni distincte a proiectului Caietului de sarcini al IPNA Compania „Teleradio-Moldova” pentru anul 2013
;
- a se exclude din subdiviziunea 2.1. Proiectul de buget pentru anul 2013 cererile suplimentare de finanțare de la bugetul de stat a IPNA Compania „Teleradio-Moldova”: „Subvenţiile bugetare ca sursa principală de finanţare a TRM sunt divizate în două categorii. La prima se referă subvenţiile bugetare în sumă de 94374,2 mii lei, stabilite de Ministerul Finanţelor. La cea de-a doua – cererile suplimentare ale companiei de la bugetul de stat în sumă de 47816,4 mii lei. … În total bugetul Companiei pentru anul 2013 se estimează în sumă de 158375,1 mii lei”. Această informație ar putea constitui obiectul unei subdiviziuni distincte a proiectului Caietului de sarcini al IPNA Compania „Teleradio-Moldova” pentru anul 2013
;

- a se examina corespunderea cu prevederile Codului audiovizualului al Republicii Moldova a finanțării pensiunii „Unda”: „… salariaţilor pensiunii „Unda” în sumă de 8623,0 mii lei”. Totodată, urmează a fi prevăzute, distinct, cheltuielile pentru finanțarea pensiunii „Unda”;
- majoritatea prevederilor din subdiviziunea 2.2.  Principiile şi necesităţile remunerării angajaţilor urmează a fi excluse, făcându-se trimitere la Hotărârea Consiliului de Observatori al IPNA Compania „Teleradio-Moldova” nr.17 din 29.02.2012 cu privire la Regulamentul privind sistemul de salarizare în IPNA Compania „Teleradio-Moldova”;
- a se revedea CAPITOLUL III. FINALITĂŢILE PRECONIZATE CĂTRE 1 IANUARIE 2014 ALE ACTIVITĂŢII IPNA COMPANIA “TELERADIO-MOLDOVA” sub aspectul măsurabilității și/sau al viabilității finalităților preconizate;

- a se elabora, în conformitate cu art.62 alin.(3) din Codul audiovizualului al Republicii Moldova, proiectul bugetului IPNA Compania „Teleradio-Moldova”, excluzându-se „Propunerile pe anul 2013 la subvenţii bugetare şi mijloace speciale”. Totodată, din proiectul bugetului IPNA Compania „Teleradio-Moldova” urmează a fi eliminat compartimentul „Cereri suplimentare”. Această informație ar putea constitui obiectul unei subdiviziuni distincte a proiectului Caietului de sarcini al IPNA Compania „Teleradio-Moldova” pentru anul 2013;
- a se exclude din Caietul de sarcini al IPNA Compania „Teleradio-Moldova” pentru anul 2013: Anexa nr.1 Grila de program a Postului Radio Moldova Actualităţi pentru anul 2013, Anexa nr.2 Grila de program a Radio Moldova Tineret pentru anul 2013, Anexa nr.3 Grila de program a Radio Moldova Muzical pentru anul 2013, Anexa nr.5 Grila cadru de program a TV Moldova 1 pentru anul 2013. Conținutul anexelor menționate urmează a fi aprobate de Consiliului de Observatori al IPNA Compania „Teleradio-Moldova” distinct de Caietului de sarcini al IPNA Compania „Teleradio-Moldova” pentru anul 2013.

� Sublinierile ne aparțin.


� A se vedea art.51 din Codul audiovizualului al Republicii Moldova.


� A se vedea și subdiviziunile „Cereri suplimentare de subvenţii de la bugetul de stat”, „Cererile suplimentare pentru anul 2014”, „Cererile suplimentare pentru anul 2015”.


� A se vedea și subdiviziunile „Cererile suplimentare pentru anul 2013”, „2.5. Investiţii capitale”.





Preşedintele CO __________                                   LŞ                                Secretarul şedinţei CO  __________

